রামায়াপত্তনম বন্দর

রামায়াপত্তনম বন্দর হল নির্মাণাধীন গভীর সমুদ্র বন্দর, অন্ধ্রপ্রদেশের নেল্লোর জেলার রামায়াপত্তনমে অবস্থিত। বন্দরটি অন্ধ্রপ্রদেশ সরকারের একটি সংস্থা অন্ধ্রপ্রদেশ মেরিটাইম বোর্ডের অধীনে রামায়াপত্তনম পোর্ট ডেভেলপমেন্ট কর্পোরেশন লিমিটেড দ্বারা নির্মাণ করা হচ্ছে। অনুমান করা হচ্ছে, যে বন্দর নির্মাণে ৩ হাজার ৭ শত কোটি টাকাও অধিক ব্যয়ে হবে।

বন্দরটি সমুদ্র প্রাচীর দ্বারা ঘেরা একটি পোতাশ্রয় নিয়ে গঠিত হবে। পোতাশ্রয়স্থিত কন্টেইনার বার্থ, কয়লা বার্থ ও বহুমুখী পণ্য বার্থে মধ্যমে পণ্য-সম্ভার পরিচালনা করা হবে। এটির সর্বোচ্চ ১৬ মিটার গভীরতা থাকবে এবং এটি প্যানাম্যাক্স জাহাজগুলিকে মিটমাট করতে সক্ষম হবে। অন্ধ্রপ্রদেশ মেরিটাইম বোর্ডের একটি তথ্য অনুযায়ী, বন্দরের ড্রাফ্ট প্রায় ১৫.৫ মিটার হবে, যা ৮৫,০০০ টন পণ্যবাহী (ডেডওয়েট টনেজ) জাহাজগুলিকে প্রবেশের অনুমতি দেবে।

 অবস্থান ও ভূগোল 
রামায়াপত্তনম বন্দরটি বঙ্গোপসাগরের তীরে ১৫.০১৯১৬৭ ডিগ্রি উত্তর অক্ষাংশ ও ৮০.০৫২৫০০ ডিগ্রি পূর্ব দ্রাঘিমাংশের চতুর্দিকে বিস্তৃত রয়েছে। এটি উলাভাপাডুর ও ওঙ্গোল থেকে যথাক্রমে প্রায় ১৩ কিলোমিটার দক্ষিণ-পূর্বে ও ৮০ কিলোমিটার দক্ষিণে অবস্থিত। কৃষ্ণপত্তনম বন্দর থেকে রামায়াপত্তনম বন্দরের দূরত্ব ৮৩ কিলোমিটার, এবং কৃষ্ণপত্তনম থেকে উত্তর দিকে অবস্থান করছে। বন্দরের থেকে ১০ কিলোমিটার ব্যাসার্ধের মধ্যে কোনও সুরক্ষিত এলাকা—পরিবেশগতভাবে সংবেদনশীল এলাকা, সামুদ্রিক জাতীয় উদ্যান, বন্যপ্রাণী অভয়ারণ্য ইত্যাদি—নেই।

রামায়াপত্তনম অঞ্চলটি উষ্ণ উপ-গ্রীষ্মমন্ডলীয় জলবায়ু দ্বারা চিহ্নিত হয়, যেখানে কঠোর গ্রীষ্ম ও বার্ষিক পুনরাবৃত্ত মৌসুমী বর্ষা পরিলক্ষিত হয়। রামায়াপত্তনমে ঋতুভেদে তাপমাত্রার তারতম্য রয়েছে; জলবায়ু উষ্ণ ও আর্দ্র এবং মৌসুমী বৃষ্টিপাতের সঙ্গে তাপমাত্রা ১৮-৪০ ডিগ্রি সেলসিয়াসের মধ্যে পরিবর্তিত হয়। এপ্রিল ও মে হল উষ্ণতম মাস, যেখানে ডিসেম্বর ও জানুয়ারি শীতলতম মাস। এপ্রিল থেকে জুলাই পর্যন্ত মাসিক গড় তাপমাত্রা ৩০ ডিগ্রি সেলসিয়াসের উপরে থাকে এবং মে মাসে সর্বাধিক মাসিক তাপমাত্রা ৪২ ডিগ্রি সেলসিয়াস হয়। আগস্ট থেকে মার্চ পর্যন্ত তাপমাত্রা ৩০ ডিগ্রি সেলসিয়াসের নিচে থাকে এবং জানুয়ারি ও ডিসেম্বর সর্বনিম্ন মাসিক তাপমাত্রা ২০ ডিগ্রি সেলসিয়াস। জুন থেকে সেপ্টেম্বর পর্যন্ত দক্ষিণ-পশ্চিম মৌসুমী বায়ু এবং উত্তর-পূর্ব মৌসুমী (অক্টোবর থেকে ডিসেম্বর) বায়ু থেকে বন্দরটি তার বেশিরভাগ মৌসুমী বৃষ্টিপাত পায়। বর্ষা ঋতুতে উচ্চ ঢেউয়ের প্রভাবের কারণে কাছাকাছি উপকূল অপেক্ষাকৃত বিক্ষুব্ধ থাকে। বঙ্গোপসাগরে নিম্নচাপের কারণে রামায়পত্তনম উপকূলীয় অঞ্চলে ৬০ কিলোমিটার প্রতি ঘণ্টার বেশি বাতাসের গতিবেগ সহ ঘূর্ণিঝড় দেখা যায়, বিশেষ করে মে ও সেপ্টেম্বর থেকে নভেম্বর মাসের সময় কালের মধ্যে, তবে অক্টোবর মাসে সাধারণত ঘন ঘন ঘূর্ণিঝড় হয়।

এলাকাটি উপকূলীয় পলিমাটি দ্বারা আচ্ছাদিত যা মাঝে মাঝে বালি এবং কাদামাটির স্তর সমন্বিত। উপরের স্তরটি ৬ মিটার থেকে ৭ মিটার গভীরতায় স্বাদু জল সহ বালি নিয়ে গঠিত, এবং পরবর্তী স্তরে লবণাক্ত জল সহ পলি ও কাদামাটি রয়েছে। কঠিন শিলা শিস্ট অধিক গভীরতায় রয়েছে। বন্দর এলাকার পশ্চিমে টেট্টু গ্রামের কাছে এলাকাটি ল্যাটেরাইট দ্বারা আচ্ছাদিত, এবং তারপরে স্কিস্টের স্তর রয়েছ। বন্দরটি সিসমিক জোন অব ইন্ডিয়া ম্যাপ আইএস: ১৮৯৩ পার্ট ১, ২০০২ অনুযায়ী তৃতীয় শ্রেণির ভূমিকম্প প্রবণ অঞ্চলের অধীনে পড়ে যা ভূমিকম্পের একটি মাঝারি ঝুঁকি নির্দেশ করে। গভীরতামিতি সমীক্ষা অনুযায়ী, সমুদ্র তীর থেকে থেকে ১৩ কিলোমিটার দূরত্বে জলের গভীরতা ২০ মিটার।

 চ্যানেল 
বন্দরের জন্য তৈরি চ্যানেলটি ১৬ মিটার গভীরতার জলভাগকে পোতাশ্রয়ের সংযুক্ত জুক্ত করে, যা সমুদ্র তীর থেকে ৩০০ মিটার থেকে ৬০০ মিটারের মধ্যে ৫ মিটার গভীরতা, ৩ কিলোমিটারের মধ্যে ১০ মিটার ও ১০ কিলোমিটারের মধ্যে ১৫ মিটার গভীরতা সম্পন্ন সমুদ্র তলদেশর ভূমিতে খনন করে নির্মিত। বন্দরের পোতাশ্রয়ে জাহাজ চলাচলের জন্য খোলা-সমুদ্রে ১১.৮৩ কিলোমিটার দীর্ঘ অ্যাপ্রোচ চ্যানেল ব্যবহার করা হয়। চ্যানেলটির গভীরতা ১৬ মিটার এবং ন্যূনতম ২০০ মিটার প্রস্থ, যা ১৫.৫ মিটারের খসড়া সহ জাহাজগুলিকে জোয়ার-ভাটার সহায়তা ছাড়াই পোতাশ্রয়ে পৌঁছাতে এবং প্রস্থান করতে দেয়। যাইহোক, পোতাশ্রয় এলাকায় সর্বোচ্চ ও সর্বনিম্ন জোয়ার পরিলক্ষিত হয় যথাক্রমে ১.২ মিটার এবং ০.৫ মিটার।

 যোগাযোগ 
বন্দর থেকে সবচেয়ে নিকটতম জাতীয় সড়ক হল ১৬ নং জাতীয় সড়ক, যা ৪.৫ কিমি দূরত্বে অবস্থিত। জাতীয় সড়কটি কলকাতা ও চেন্নাইয়ের মধ্যে সড়ক যোগাযোগ রক্ষা করে, যা অন্ধ্রপ্রদেশের গন্টুর, বিজয়ওয়াড়া ও বিশাখাপত্তনম শহরের সঙ্গে সংযুক্ত রয়েছে। বন্দর ও জাতীয় সড়কের মধ্যে নিরবচ্ছিন্ন যোগাযোগের জন্য ৪ লেন বিশিষ্ট সড়ক নির্মাণের পরিকল্পনা করা হয়েছে। ৪ লেন বিশিষ্ট সড়কের মাধ্যমে বন্দরটিকে ১৬ নং জাতীয় সড়কের সঙ্গে সংযুক্ত রয়েছে, পরবর্তীতে সড়কে ৬ লেনের প্রশস্ত করার পরিকল্পনা করা হয়েছে। এই সড়কটির মোট দৈর্ঘ্য প্রায় ৫.৭৫ কিলোমিটার।

বন্দরটি টেট্টু রেলওয়ে স্টেশনের নিকট বিদ্যমান হাওড়া-চেন্নাই রেলপথের সঙ্গে সংযুক্ত রয়েছে। রেলপথটি প্রায় ৭.৩ কিলোমিটার দীর্ঘ।

তথ্যসূত্র

গ্রন্থপঞ্জি



বিষয়শ্রেণী:অন্ধ্রপ্রদেশের বন্দর ও পোতাশ্রয়